Kosmos Radio 94.1 - TOP NUUS STORIES
TUISBLAD	NUUS	NUUS	WEER	TOP 10	KOSMOS IN AKSIE	FOTOS	VIDEO GREPE	FOTO GALERY	PERSONEEL	AANBIEDERS	NUUS REDAKSIE	BEMARKERS	TARIEF KAART	KONTAK ONS	LUISTER NOUAANLYN
GESELS SAAMOP FACEBOOK
De Zalze-landgoed buite Stellenbosch is verkoop
Skokkende getal swangerskappe in laerskole in SA
Diewe van O.R. Tambo lughawe vandag weer in die hof
Agri SA meen die Wetsontwerp op Landbougrondbesit is ondeurdag
Planne vir Zuma standbeeld laat vaar
Oorstromings in Angola
Eskom hernu ooreenkoms met NamPower
Minstens 923 miljoen mense het geen toegang tot veilige drinkwater nie
Die departement van landbou het die invoer van sekere vleisprodukte uit Brasilië verbied.
TOP NUUS STORIES DA vra inligting oor rooftog by O.R. Tambo-lughawe
Die DA wil hê dat die polisie se nasionale en Gautengse hoofde van misdaad-intelligensie voor die parlementêre komitee oor Polisie moet verskyn oor Dinsdagaand se rooftog by die O.R. Tambo-lughawe by Kempton Park.‘n Versoek in dié verband is tot die voorsiter van die komitee, Francois Beukman, gerig.Die DA wil hê die polisiehoofde moet aan die komitee verslag doen oor watter inligting, indien enige, die misdaadintelligensie-eenheid voor die rooftog gehad het.
Sanzaar vergader in Londen
Die uitvoerende raad van die beheerliggaam vir rugby in die Suidelike Halfrond, Sanzaar, vergader vandag en môre in Londen oor ‘n nuwe formaat vir die Superrugby-reeks.
Greg Thomas sê die rugbybase besef dat dié reeks se gewildheid besig is om af te neem omdat die huidige formaat lomp en verwarrend is en oor ’n tydperk van sewe maande beslis word.
Altesaam 18 spanne neem aan die kompetisie deel en volgens berigte is daar sprake dat selfs twee van Suid-Afrika se ses franchises in die slag kan bly.
SA Rugby word op die vergadering verteenwoordig deur sy uitvoerende hoof, Jurie Roux, en president, Mark Alexander.
22 Migrante doodgeskiet
Mense-smokkelaars het volgens berigte 22 Afrika-migrante op ‘n strand in die weste van Libië doodgeskiet.
Die internasionale organisasie vir migrasie, wat in Genève in Switserland gesetel is, sê hy het daarvan gehoor.
Daar het glo ‘n skietery op Sabrata-strand, 70 kilometer wes van Tripoli, uitgebreek toe migrante wat die Mediterreense See per boot wou oorsteek, geweier het om weens gure weer aan boord te gaan.
Groot skenking vir St.Joseph kinderhospitaal
‘n Switserse skenker het 46-miljoen rand vir die St. Joseph-kinderhospitaal in Montana, Kaapstad, geskenk vir noodsaaklike opknappingswerk.
Die Burger verkies die persoon om anoniem te bly.
Die hospitaal verskaf dienste aan chroniese siek kinders en is ’n organisasie sonder winsbejag.
Die DA sê ‘n ANC-raadslid het na bewering ‘n joernalis aangerand tydens ‘n raadsvergadering gister.
Die DA sê ‘n ANC-raadslid van Beaufort-Wes het na bewering ‘n joernalis aangerand tydens ‘n raadsvergadering gister.
DA-woordvoerder Daylin Mitchell sê in ‘n verklaring die raadslid het ‘n verslaggewer van ‘n plaaslike koerant, die Koerier, geklap.
Die Wes-Kaapse sekretaris van die ANC, Faiez Jacobs, ontken egter dat die joernalis geklap is, maar sê die persoon se selfoon het tydens die konfrontasie op die grond geval.
Volgens hom het die joernalis ‘n koukusvergadering ontwrig, foto’s geneem en probeer om die besprekings op band op te neem.
Serena Williams onttrek weens besering
Tennis: Die wêreld se nommer een, Serena Williams van Amerika, het haar aan die Paribas Ope in Indian Wells, Kalifornië, en die Miami Ope onttrek weens ‘n linkerknie-besering.
Haar onttrekking beteken dat die Duitser, Angelique Kerber, weer die eerste plek op die ranglys sal inneem.
Die Indian Wells-toernooi het gister begin, terwyl die Miami Ope van 20 Maart tot 2 April plaasvind.
Minister sê ‘n kommissie van ondersoek is die enigste manier om bewerings van staatskaping in die kiem te smoor.
Die minister van Openbare Ondernemings, Lynne Brown, sê ‘n kommissie van ondersoek is die enigste manier om bewerings van staatskaping in die kiem te smoor.
Sy het in die parlement gesê dit is net president Jacob Zuma wat so ’n besluit kan neem.
Brown het aan die portefeuljekomitee oor openbare ondernemings gesê ’n kommissie moet aangestel word om die Openbare Beskermer se verslag oor staatskaping in sy geheel te hersien.
Sy sê hoewel dit Zuma se prerogatief is, meen sy daar moet ‘n volle ondersoek kom oor die bewerings van staatskaping wat in die vorige OB, advokaat Thuli Madonsela, se verslag vervat is.
Prasa, het die afdanking van Prasa se raad verwelkom
'n Vakbond van die Passasierspoor-agentskap, Prasa, het die afdanking van Prasa se raad verwelkom, maar terselfdertyd 'n beroep op die minister van Vervoer, Dipuo Peters, gedoen om te bedank.
Untu beskuldig die minister daarvan dat sy versuim het om by verskeie krisisse by Prasa in te gryp.
Intussen het die gewese voorsitter van die afgedankte Prasa-raad, Popo Molefe, gesê hy gaan Peters se besluit om die raad te ontbind, in die hof betwis.
Nasionale Begroting ter tafel gelê
Die rehabiltasie van die nasionale spoornetwerk, voortgesette uitbreiding van die Walvisbaai Hawe en die massa grond diens program is van die sleutel prioriteite waarvoor voorsiening gemaak is in die 2017/2018 Nasionale Begroting wat in die Nasionale Vergadering ter tafel gelê is.Ongeveer 15,8 persent van die totale uitgawes wat nie rente loop nie, oftewel ongeveer 9,09 miljard doller van die begroting is geallokeer aan ekonomiese eninfrastruktuur uitgawes.
Tragedie tref Guatemala
In Guatemala is minstens 19 mense dood in ‘n brand in ‘n kindersorghuis sowat 25 kilometer van die hoofstad, Guatemala-stad.Volgens brandbestryders is nog sowat 25 mense beseer.Dit het gebeur ‘n dag nadat die polisie moes ingryp toe onluste by die tehuis uitgebreek en sowat 60 kinders ontsnap het.Van hulle het beweer dat hul mishandel of seksueel gemolesteer is.
Regters vra dat Suid-Afrika plan laat vaar om aan Internasionale Strafhof te onttrek
Ses voormalige regters van die Konstitusionele Hof het in ’n voorlegging aan die parlement gevra dat die regering sy plan om hom voorlopig aan die Internasionale Strafhof te onttrek, finaal te laat vaar.Dit volg nadat die regering Dinsdag sy kennisgewing dat hy hom aan dié hof wil onttrek, teruggetrek het.Die hooggeregshof in Pretoria het verlede maand beslis die regering se besluit om hom te onttrek, is ongrondwetlik omdat die parlement dit nie goedgekeur het nie.Die oud-regters waarsku in die voorlegging dat Suid-Afrika se onttrekking aan dié hof katastrofiese gevolge kan hê.
Goeie nuus,water beperkings word opgehef vir Gautengers
Slagpale waar donkies wreed geslag is,is tuidelik gesluit
Toename in Alge vlakke en Hiasinte in Hartbeespoort-dam
Pres.Jacob Zuma op staatsbesoek aan Indonesie
Gewapende bende het hul as polisielede voorgedoen
Bladsy 8 van 379 BeginVorige3456789101112VolgendeEinde Kosmos aanvaar geen aanspreeklikheid vir die gebruik van en die akkuraatheid van die inhoud van die webtuiste nie.
© Copyright 2017 , All Rights Reserved Kontak Ons+264 61 255 985+264 61 255984info@kosmos.com.naverkeer@kosmos.com.nawww.kosmos.com.na
TUISBLADNUUSPERSONEELFOTO GALERYTARIEF KAARTJOU KOSMOSKONTAK ONSTEKEN IN